Μπεάτε Κλάρσφλεντ

Η Μπεάτε Κλάρσφλεντ (Beate Klarsfeld, 13 Φεβρουαρίου 1939) είναι Γερμανίδα δημοσιογράφος. Έγινε διάσημη από τη συμμετοχή της στην έρευνα και τη δίωξη των Ναζί εγκληματιών πολέμου. Μαζί με τον Γάλλο σύζυγό της, Σερζ Κλάρσφελντ, διερεύνησε με αναλυτική τεκμηρίωση πολλές περιπτώσεις Ναζί, όπως των Αλόις Μπρούνερ, Κλάους Μπάρμπι κ.α. Τον Μάρτιο του 2012 ήταν υποψήφια με την Αριστερά για τη θέση του προέδρου της Γερμανίας εναντίον του Γιοάχιμ Γκάουκ αλλά έχασε με ψήφους 126-991.

 Βιογραφία 
Η Μπεάτε Κίντσερ, όπως ήταν το όνομά της, γεννήθηκε στις 13 Φεβρουαρίου του 1939 στο Βερολίνο, σε μία φτωχή και μικροαστική γερμανική οικογένεια. Ο πατέρας της, Κουρτ Κίντσερ, ήταν υπάλληλος σε ασφαλιστική εταιρεία όταν κλήθηκε ως στρατιώτης στη Βέρμαχτ. Ο Κουρτ Κίντσερ υπηρέτησε στο ανατολικό μέτωπο και, επιζώντας των πολεμικών συγκρούσεων, επέστρεψε στην κατεστραμμένη από τους συμμαχικούς βομβαρδισμούς πατρίδα του. Ο τελικώς αλκοολικός πατέρας δημιούργησε ένα ζοφερό κλίμα στο σπίτι εξαιτίας και των συζυγικών καβγάδων με τη μητέρα.

«Από τη στιγμή που έκλεισα τα 21, τα οποία γιόρτασα στις 13 Φεβρουαρίου 1960, δεν είχα παρά μία σκέψη στο μυαλό μου – να εγκαταλείψω αυτήν την πόλη για την οποία ένιωθα, παρ’ όλα αυτά, ένα βαθύ και ανεξήγητο δέσιμο», αφηγήθηκε αργότερα η ίδιαΜια ζωή αγώνας για την τιμωρία εγκληματιών ναζί Καθημερινή.

Τον Μάιο του 1960, η νεαρή τότε Μπεάτε γνώρισε σε έναν σταθμό του μετρό στο Παρίσι τον 35χρονο Σερζ Κλάρσφελντ που την πλησίασε και τη ρώτησε αν είναι Αγγλίδα. Ο γεννημένος στη Ρουμανία Σερζ Κλάρσφελντ ήταν γιος Εβραίου, που συνελήφθη τον Οκτώβριο του 1943 από την Γκεστάπο, η οποία επιδίωκε να αφανίσει το εβραϊκό στοιχείο από τη Νίκαια (Γαλλία), όπου οι Κλάρσφελντ είχαν διαφύγει από το 1940, για να γλιτώσουν από τους προελαύντοντες στο Παρίσι Ναζί. Ο πατέρας του Σερζ, Αρνό Κλάρσφελντ, εκτοπίστηκε στο στρατόπεδο συγκέντρωσης Άουσβιτς, από το οποίο δεν επέστρεψε ποτέ.

Η Μπεάτε και ο Σερζ Κλάρσφελντ παντρεύτηκαν στο Παρίσι το 1963. Η σχέση της με τον Σερζ έκανε την Μπεάτε να έρθει για πρώτη φορά σε επαφή με τα εγκλήματα των Ναζί που κυλίδωναν και ντρόπιαζαν ακόμα το γερμανικό έθνοςΜπεάτε και Σερζ Κλάρσφελντ: Οι ορκισμένοι κυνηγοί των Ναζί Popaganda. Βλέποντας πρώην ναζί εγκληματίες να αποκτούν πρόσβαση σε θέσεις ευθύνης, στρατεύθηκαν σε έναν πολύχρονο αγώνα, με στόχο την απόδοση δικαιοσύνηςΑπομνημονεύματα Εκδόσεις Καπόν. Μαζί επιδόθηκαν στην καταδίωξη των ΝαζίΜπ. και Σ. Κλάρσφελντ: Η Γερμανίδα κι ο Εβραίος που καταδίωξαν τους Ναζί The Times Of Change και έγιναν δύο από τους μεγαλύτερους κυνηγούς ναζιστών στον κόσμοΣερζ και Μπεάτε Κλάρσφελντ: Δύο κυνηγοί ναζιστών Εuronews.

Στις 7 Νοεμβρίου του 1968, η Μπεάτε Κλάρσφελντ, κάνοντας χρήση της δημοσιογραφικής ταυτότητας του συζύγου της, πέρασε την είσοδο του Συνεδριακού Κέντρου στο Δυτικό Βερολίνο. Γρήγορα και αθόρυβα πλησίασε από πίσω τον Δυτικογερμανό καγκελάριο Κουρτ Γκέοργκ Κίζινγκερ, που ανυποψίαστος μοίραζε αυτόγραφα, σε κάποιο διάλειμμα του συνεδρίου του Χριστιανοδημοκρατικού Κόμματος. Κάτι στις κινήσεις της Κλάρσφελντ κίνησε την προσοχή. Καθώς, όμως, γύρισε προς το μέρος της, εκείνη σήκωσε το χέρι και φωνάζοντας "Ναζί! Ναζί!, του άστραψε ένα δυνατό χαστούκι. Εμβρόντητος ο καγκελάριος σκέπασε με το χέρι του το αριστερό του μάτι. Λίγο αργότερα εκείνος οδηγήθηκε στον οφθαλμίατρο και η εκρηκτική Κλάρσφελντ στον εισαγγελέα. Την ίδια ημέρα καταδικάστηκε με συνοπτικές διαδικασίες σε ένα χρόνο φυλάκιση, προς μεγάλη της απογοήτευση, όχι τόσο για την καταδίκη, αλλά επειδή με το χαστούκι απέβλεπε σε ανοιχτή πολιτική δίκη. Η ηλικίας 29 χρόνων Βερολινέζα είχε κηρύξει τον πόλεμο εναντίον του Κίζινγκερ ήδη από το 1966, όταν αυτός ανέλαβε την καγκελαρία. Η νεαρή Γερμανίδα τόλμησε να δημοσιεύσει μια σειρά άρθρων στο γαλλικό περιοδικό «Combat», στα οποία κατηγορούσε τον καγκελάριο Κουρτ Κίζινγκερ, εξαιτίας του ναζιστικού του παρελθόντος. Επικαλούμενη το αμαρτωλό παρελθόν του στο ναζιστικό κόμμα, του οποίου ο καγκελάριος υπήρξε μέλος από το 1933 ως το 1945, τον αποκάλεσε "εγκληματία και δολοφόνο", με αποτέλεσμα να χάσει τη θέση της στη γραμματεία της Γαλλογερμανικής Ένωσης Νεολαίας. Απτόητη, σχεδίαζε επί ένα εξήμηνο το χαστούκι, που τελικώς έμεινε ιστορικόΤο χαστούκι στον καγκελάριο, Ιστορικό Λεύκωμα 1968, σελ. 105, Καθημερινή (1998). Το αφιέριωσε μάλιστα στον Μανώλη Γλέζο για την αντιναζιστική του δράσηΤο χαστούκι που έριξε το 1968 μια Γερμανίδα ακτιβίστρια στον καγκελάριο Κίζινγκερ Μηχανή του Χρόνου. Το χαστούκι της Κλάρσφελντ στον Κίζινγκερ προκάλεσε και δημόσια διαμάχη ανάμεσα στον Γκύντερ Γκρας και τον Χάινριχ ΜπελΔύο νομπελίστες τσακώνονται για την Μπεάτε Τα Νέα.

μικρογραφία|Η Μπεάτε Κλάρσφελντ το 1986
Η Μπεάτε Κλάρσφελντ έγινε αργότερα διάσημη για τις αναζητήσεις και τον εντοπισμό του γνωστού ως "χασάπη της Λιόν" Κλάους Μπάρμπι στη Λα Πας της Βολιβίας. Αυτή τη φορά οι ταλαιπωρίες της ανταμείφθηκαν, αφού ο Μπάρμπι συνελήφθη τον Ιανουάριο του 1983 και αργότερα δικάστηκε ως εγκληματίας πολέμου. Επίσης, μαζί με τον σύζυγό της, έφτασαν μία ανάσα πριν την απαγωγή του πρώην αρχηγού της Γκεστάπο στο Παρίσι και κατεδίωξαν τον «άγγελο του θανάτου», τον γιατρό Γιόζεφ ΜένγκελεΤα απομνημονεύματα των Σερζ και Μπεάτε Κλάρσφελντ Ενάντια Στον Αντισημιτισμό. Αποκαλύπτοντας το ναζιστικό παρελθόν του Ερνστ Άχενμπαχ, η Κλάρσφελντ τον υποχρέωσε να αποσύρει την υποψηφιότητά του για τη θέση του Ευρωπαίου επιτρόπουΟι κυνηγοί των ναζί στην Αθήνα Bloko. Έσυραν στα δικαστήρια πρώην ναζί που είχαν επανενταχθεί στη γερμανική κοινωνία, όπως οι Κουρτ Λίσκα, Χέρμπερτ Χάγκεν και Ερνστ Χάινριχζον, ή που είχαν φτάσει σε υψηλά αξιώματα στη Γαλλία, όπως ο Μορίς Παπόν, υπουργός στην κυβέρνηση ΜπαρΟι κυνηγοί των ναζί στην Αθήνα  Έθνος. Παράλληλα, έκαναν ένα τιτάνιο έργο για τη διατήρηση της μνήμης των θυμάτων του Ολοκαυτώματος, για το οποίο παρασημοφορήθηκαν από τη Γαλλική και τη Γερμανική Δημοκρατία, όπως και από το κράτος του Ισραήλ. Δεν έχασαν το θάρρος τους ακόμα κι όταν φυλακίστηκαν για την «παράνομη» δράση τους, δεν πτοήθηκαν ακόμα κι όταν η οργάνωση ODESSA έβαλε το 1979 βόμβα στο αυτοκίνητό τους -διασώθηκαν χωρίς αμυχή«Δεν έχουμε τελειώσει με τους ναζί»  Efsyn.

μικρογραφία|Ο Σερζ και η Μπεάτε Κλάρσφελντ στην Ιερουσαλήμ (2007)
Το ζεύγος Μπεάτε και Σερζ Κλάρσφελντ απέκτησε δύο παιδιά: τον Αρνό και τη Λίνα. Το 2015 εξέδωσε τα απομνημονεύματά του, που στην Ελλάδα κυκλοφόρησαν με τον τίτλο «Απομνημονεύματα: Κυνηγώντας τους Ναζί» (εκδόσεις Καπόν)Μπεάτε και Σερζ Κλάρσφελντ: Το ζευγάρι που κυνήγησε τους Ναζί Το Βήμα, όπου διδάσκουν ότι ο αγώνας ενάντια στον εθνικοσοσιαλισμό είναι, πέρα από μία μάχη ιδεών, υπόθεση της καθημερινής συνείδησης των πολιτών. Στις 19 Ιανουαρίου του 2016, η Μπεάτε και ο Σερζ Κλάρσφελντ μίλησαν για το βιβλίο τους στο Γαλλικό Ινστιτούτο της ΑθήναςΜπεάτε και Σερζ Κλάρσφελντ: “Οι νέοι πρέπει να ξέρουν όλη την αλήθεια για τα εγκλήματα των ναζί” Mignatiou. «Είμαστε μαζί από τον Μάιο του 1960, τότε που είδαμε το "Ποτέ την Κυριακή" του Ζυλ Ντασέν», ξεκίνησε την ομιλία του ο Σερζ Κλάρσφελντ: «Όταν αρχίσαμε να ψάχνουμε τα εγκλήματα των ναζί δεν ήμασταν πολιτικοποιημένοι. Εγώ ήμουν γιος Εβραίου που έχασε τη ζωή του στο Ολοκαύτωμα και η Μπεάτε κόρη Γερμανού αξιωματικού. Εν συνεχεία στρατευτήκαμε.Σερζ και Μπεάτε Κλάρσφελντ: «Οι νέοι πρέπει να ξέρουν όλη την αλήθεια για τα εγκλήματα των ναζί» Αθηναϊκό-Μακεδονικό Πρακτορείο Ειδήσεων

Το Φεβρουάριο του 2016, η Μπεάτε Κλάρσφελντ έλαβε τιμητικά την ισραηλινή υπηκοότητα, για τις υπηρεσίες που προσέφερε στον εβραϊκό λαό μολονότι η ίδια δεν είναι ΕβραίαΙσραηλινή υπηκοότητα απέκτησε η «κυνηγός των Ναζί» Μπεάτε Κλάρσφελντ Το Ποντίκι. «Είναι τιμή μου να σας απονείμω την ισραηλινή υπηκοότητα», είπε ο υπουργός Εσωτερικών Άριε Ντέρι, παραδίδοντας στην Κλάρσφελντ την καινούρια ταυτότητά τηςΗ Γερμανίδα «κυνηγός των Ναζί» Newsbeast. «Είστε μια ηρωίδα που αφοσίωσε τη ζωή της στον εβραϊκό λαό», πρόσθεσε ο υπουργόςΙσραηλινή υποκοότητα απέκτησε η «κυνηγός των Ναζί»  Σκάι.

 Παραπομπές 

 Εξωτερικοί σύνδεσμοι 
 Μπεάτε και Σερζ Κλάρσφελντ: η σχέση τους με την Ελλάδα Fractal
 Μπεάτε και Σερζ Κλάρσφελντ : Οι διώκτες των ναζί μιλούν για τους Ελληνες Εβραίους  Ισραηλίτικη Κοινότητα Αθηνών
 Μπεάτε και Σερζ Κλάρσφελντ, Απομνημονεύματα: Κυνηγώντας τους Ναζί, Παρουσίαση βιβλίου Straight Out Of Camera

Κατηγορία:Γάλλοι δοκιμιογράφοι
Κατηγορία:Γερμανοί δημοσιογράφοι
Κατηγορία:Γάλλοι δημοσιογράφοι